อิ่มง่ายกว่าแต่ก่อน กินข้าวได้ไม่หมดจานก็อิ่มเรอบ่อย คลื่นไส้ เวียนหัว แต่พอไปอาเจียนก็ไม่มีอะไรออกมาปวดตรงกลางๆท้อง แถวสะดือ แต่ขับถ่ายได้ปกติเป็นมาประมาณอาทิตย์นึงแล้วครับ
สวัสดีค่ะ อาการอิ่มง่าย เรอบ่อย คลื่นไส้ เวียนหัว ปวดกลางท้อง อาจเกิดจาก1.โรคกระเพาะอาหารอักเสบ โดยจะมีอาการปวดบริเวณท้องส่วนบน อาจเป็นบริเวณลิ้นปี่ลงไปถึงเหนือสะดือหรือปวดค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน และอาจทำให้เวียนหัวได้ เป็นต้น2.โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น3.นิ่วในถุงน้ำดี ซึ่งมักจะทำให้เกิดอาการปวดท้องบริเวณช่องท้องส่วนบนหรือด้านขวานอกจากนี้ ก็จะมีอาการคลื่นไส้ อาเจียน ท้องอืด ท้องเฟ้อ มีลมในกระเพาะอาหารมาก เรอบ่อย อิ่มเร็ว เป็นต้นนอกจากนี้ หากมีอายุมาก อาจเป็นมะเร็งกระเพาะอาหาร แต่ก็จะมีอาการปวดท้องมาก มีน้ำหนักลดลงชัดเจนในเบื้องต้น แนะนำให้ดูแลรักษาแบบโรคกระเพาะอาหารและกรดไหลย้อนไปก่อน เช่น การเลือกทานอาหารที่ย่อยง่าย ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ทานอาหารรสจัด ไม่ทานเผ็ด ควรเคี้ยวช้าๆ ให้ละเอียด ไม่ทานและกลืนเร็ว ไม่ทานอาหารครั้งละปริมาณมากเกินไป ไม่ดื่มน้ำอัดลม อัดแก๊สต่างๆ รวมถึงชา กาแฟ โกโก้ แอลกอฮอล์ ไม่ควรทานอาหารแล้วนอนทันที ควรเว้นระยะไปอย่างน้อย 2 ชั่วโมง ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ เป็นต้น แต่หากอาการยังไม่ดีขึ้น ก็ควรไปพบแพทย์เพื่อตรวจรักษาค่ะ